GROENHEIDE BOEKE :: Vyf Ponies Gaan Plaas Toe!
Die Poniehoewe-Klub #7: Vyf Ponies Gaan Plaas Toe!
'Maar dis dan 'n gewone plaashek,' sê Roy teleur­gesteld.
''n Boog van pale, met beeshorings bo in die middel en die plaas se naam op 'n stuk hout uit­gekerf. Jy't mos gesê hierdie is soos in die Wilde Weste!'
Met die vragmotor se agterkant teen die paal­muurtjie is sy bak gelyk met die grond en binne 'n japtrap is die ponies se hoewe terug op moeder­aarde. Nuuskierig steek die vyf hul koppe in die lug om rond te kyk, elkeen aan 'n leiband om te verhoed dat hulle die pad vat, die veld in. Kuifkop trappel senuweeagtig rond en snork 'n paar keer vir die vreemde omgewing.